เทศบัญญัติเทศบาลตำบลท่าลานเทศบัญญัติเทศบาลตำบลท่าลานเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในเขตเทศบาลตำบลท่าลานอำเภอบ้านหมอ จังหวัดสระบุรีพ.ศ. ๒๕๕๖ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕และมาตรา ๖๐ แห่งพระราชบัญญัติเทศบาล พ.ศ. ๒๔๙๖ ซึ่งแก้ไขเพิ่มเติมโดยพระราชบัญญัติเทศบาล(ฉบับที่ ๕) พ.ศ. ๒๕๑๐อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา๒๙ ประกอบกับมาตรา ๓๒ มาตรา ๓๓ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย เทศบาลตำบลท่าลาน โดยความเห็นชอบของสภาเทศบาลตำบลท่าลานและผู้ว่าราชการจังหวัดสระบุรีจึงออกเทศบัญญัติไว้ ดังต่อไปนี้ข้อ ๑ เทศบัญญัตินี้เรียกว่าเทศบัญญัติเทศบาลตำบลท่าลาน เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในเขตเทศบาลตำบลท่าลาน อำเภอบ้านหมอ จังหวัดสระบุรีพ.ศ. ๒๕๕๖ข้อ ๒[๑] เทศบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีการประกาศใช้บังคับผังเมืองรวมภายในท้องที่เทศบาลตำบลท่าลานตามกฎหมายว่าด้วยการผังเมืองแล้วข้อ ๓ ในเทศบัญญัตินี้บริเวณที่ ๑ หมายความว่าพื้นที่ในบริเวณ ดังต่อไปนี้๑.๑ ด้านเหนือ จดโรงเรียนบ้านครัว(ซีเมนต์ไทยสงเคราะห์) เส้นขนานระยะ ๒๐๐ เมตร กับศูนย์กลางทางหลวงแผ่นดินหมายเลข๓๒๖๗ และแนวเขตเทศบาลตำบลท่าลานด้านตะวันออก จดแนวเขตเทศบาลตำบลท่าลาน เส้นขนานระยะ ๒๐๐ เมตร กับศูนย์กลางทางหลวงแผ่นดินหมายเลข๓๒๖๗ ถนนเทศบาล ๖ ฟากตะวันตก เส้นที่ลากจากจุดสิ้นสุดถนนเทศบาล ๖ ผ่านหนองหลวงจนบรรจบกับถนนสาธารณะไม่ปรากฏชื่อ ฟากเหนือที่จุดซึ่งห่างจากถนนสาธารณะไม่ปรากฏชื่อ บรรจบกับถนนสาธารณะไม่ปรากฏชื่อไปทางทิศตะวันออก ตามแนวถนนสาธารณะเป็นระยะ ๓๐๐ เมตร ถนนสาธารณะไม่ปรากฏชื่อฟากตะวันตก และแนวเขตเทศบาลตำบลท่าลานด้านใต้ จดแนวเขตเทศบาลตำบลท่าลานถนนเทศบาล ๑ ซอย ๙ ฟากตะวันออก ที่ดินของบริษัทเครือซีเมนต์ไทย จำกัด (มหาชน)วิทยาลัยเทคนิคท่าหลวง และถนนเทศบาล ๑ ฟากเหนือด้านตะวันตก จดถนนเทศบาล ๒ ฟากตะวันออก สถานีไฟฟ้าย่อยท่าลาน ๑ เขต ๑การไฟฟ้าส่วนภูมิภาค สถานีควบคุมการจ่ายไฟท่าลาน ๑ การไฟฟ้าฝ่ายผลิตแห่งประเทศไทย สำนักงานเทศบาลตำบลท่าลานถนนเทศบาล ๕ ฟากใต้ วัดบ้านครัว และถนนเทศบาล ๕ ซอย ๑๐ ฟากตะวันออก๑.๒ ด้านเหนือ จดเส้นตั้งฉากกับถนนเทศบาล ๒ที่จุดซึ่งอยู่ห่างจากถนนเทศบาล ๑ บรรจบกับถนนเทศบาล ๒ ไปทางทิศใต้ตามแนวถนนเทศบาล๒ เป็นระยะ ๔๕๐ เมตรด้านตะวันออก จดที่ดินของบริษัทเครือซีเมนต์ไทย จำกัด (มหาชน)ด้านใต้ จดที่ดินของบริษัทเครือซีเมนต์ไทยจำกัด (มหาชน)ด้านตะวันตก จดถนนเทศบาล ๒ ฟากตะวันออก๑.๓ ด้านเหนือ จดที่ดินของบริษัทเครือซีเมนต์ไทยจำกัด (มหาชน)ด้านตะวันออก จดที่ดินของบริษัทเครือซีเมนต์ไทย จำกัด (มหาชน)ด้านใต้ จดแนวเขตเทศบาลตำบลท่าลานด้านตะวันตก จดถนนเทศบาล ๒ ฟากตะวันออกบริเวณที่ ๒ หมายความว่าพื้นที่ในบริเวณ ดังต่อไปนี้๒.๑ ด้านเหนือ จดแนวเขตเทศบาลตำบลท่าลานด้านตะวันออก จดแนวเขตเทศบาลตำบลท่าลาน เส้นขนานระยะ ๒๐๐ เมตร กับศูนย์กลางทางหลวงแผ่นดินหมายเลข๓๒๖๗ โรงเรียนวัดบ้านครัว (ซีเมนต์ไทยสงเคราะห์) และถนนเทศบาล ๓ ซอย ๑๐ ฟากตะวันตกด้านใต้ จดถนนทางหลวงแผ่นดินหมายเลข๓๒๖๗ ฟากตะวันตก หนองบุ่งคำ และเทศบาลตำบลท่าลานด้านตะวันตก จดเส้นขนานระยะ ๘๐ เมตร กับกึ่งกลางคลองส่งนํ้าสายใหญ่ชัยนาท- ป่าสัก (คลองอนุศาสนนันท์) ฝั่งตะวันออก๒.๒ ด้านเหนือ จดเส้นขนานระยะ ๒๐๐ เมตรกับศูนย์กลางทางหลวงแผ่นดินหมายเลข ๓๒๖๗ด้านตะวันออก จดแนวเขตเทศบาลตำบลท่าลานด้านใต้ จดแนวเขตเทศบาลตำบลท่าลานด้านตะวันตก จดถนนสาธารณะไม่ปรากฏชื่อบรรจบกับถนนสาธารณะไม่ปรากฏชื่อไปทางทิศตะวันออก ตามแนวถนนสาธารณะไม่ปรากฏชื่อเป็นระยะ ๓๐๐ เมตรผ่านหนองหลวง จนบรรจบกับจุดสิ้นสุดถนนเทศบาล ๖ และถนนเทศบาล ๖ ฟากตะวันออก๒.๓ ด้านเหนือ จดเส้นขนานระยะ ๘๐ เมตรกับกึ่งกลางคลองส่งน้ำสายใหญ่ชัยนาท - ป่าสัก (คลองอนุศาสนนันท์)ด้านตะวันออก จดทางหลวงแผ่นดินหมายเลข ๓๒๖๗ ฟากตะวันตกด้านใต้ จดถนนทางหลวงแผ่นดินหมายเลข๓๒๖๗ ฟากเหนือด้านตะวันตก จดแนวเขตเทศบาลตำบลท่าลานบริเวณที่ ๓ หมายความว่าพื้นที่ในบริเวณ ดังต่อไปนี้ด้านเหนือ จดแนวเขตเทศบาลตำบลท่าลานด้านตะวันออก จดเส้นขนานระยะ ๘๐ เมตร กับกึ่งกลางคลองส่งน้ำสายใหญ่ชัยนาท -ป่าสัก (คลองอนุศาสนนันท์)ด้านใต้ จดแนวเขตเทศบาลตำบลท่าลานด้านใต้ด้านตะวันตก จดเส้นขนานระยะ ๘๐ เมตรกับกึ่งกลางคลองส่งน้ำสายใหญ่ชัยนาท - ป่าสัก (คลองอนุศาสนนันท์) ฝั่งตะวันตกบริเวณที่ ๔ หมายความว่าพื้นที่ในบริเวณ ดังต่อไปนี้๔.๑ ด้านเหนือ จดทางหลวงแผ่นดินหมายเลข ๓๒๖๗ ฟากใต้ด้านตะวันออก จดเส้นขนานระยะ ๘๐ เมตร กับกึ่งกลางคลองส่งน้ำสายใหญ่ชัยนาท -ป่าสัก (คลองอนุศาสนนันท์)ด้านใต้ จดแนวเขตเทศบาลตำบลท่าลานด้านตะวันตก จดแนวเขตเทศบาลตำบลท่าลาน๔.๒ ที่ดินของบริษัท ปูนซิเมนต์ไทยจำกัด (มหาชน)บริเวณที่ ๕ หมายความว่าพื้นที่ในบริเวณ ดังต่อไปนี้ด้านเหนือ จดถนนเทศบาล ๑ ฟากใต้ด้านตะวันออก จดวิทยาลัยเทคนิคท่าหลวง (ซีเมนต์ไทยอนุสรณ์)ด้านใต้ จดที่ดินของบริษัทปูนซิเมนต์ไทย จำกัด (มหาชน) และเส้นตั้งฉากกับถนนเทศบาล ๒ ที่จุดซึ่งถนนเทศบาล ๑บรรจบกับถนนเทศบาล ๒ ไปทางทิศใต้ ตามแนวถนนเทศบาล ๒ เป็นระยะ ๔๕๐ เมตรด้านตะวันตก จดถนนเทศบาล ๒ ฟากตะวันออกทั้งนี้ บริเวณที่ ๑ บริเวณที่ ๒บริเวณที่ ๓ บริเวณที่ ๔ และบริเวณที่ ๕ ปรากฏตามแผนที่ท้ายเทศบัญญัตินี้ข้อ ๔ ภายในบริเวณที่ ๑ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงานเว้นแต่โรงงานปรับคุณภาพของเสียรวมของชุมชนหรือโรงงานที่ประกอบกิจการโดยไม่ก่อเหตุรำคาญตามกฎหมายว่าด้วยการสาธารณสุขหรือไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ(๒) สถานที่บรรจุก๊าซและสถานที่เก็บก๊าซและห้องบรรจุก๊าซตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่เก็บน้ำมันเชื้อเพลิงที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔)อาคารพาณิชยกรรมประเภทอาคารขนาดใหญ่ที่ไม่ใช่อาคารพาณิชยกรรมประเภทค้าปลีกค้าส่ง(๕) อาคารอยู่อาศัยประเภทอาคารขนาดใหญ่(๖) โรงกำจัดมูลฝอยข้อ ๕ ภายในบริเวณที่ ๒ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงานเว้นแต่โรงงานปรับคุณภาพของเสียรวมของชุมชนหรือโรงงานที่ประกอบกิจการโดยไม่ก่อเหตุรำคาญตามกฎหมายว่าด้วยการสาธารณสุขหรือไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ(๒) โรงแรมตามกฎหมายว่าด้วยโรงแรม(๓)อาคารพาณิชยกรรมประเภทอาคารขนาดใหญ่ที่ไม่ใช่อาคารพาณิชยกรรมประเภทค้าปลีกค่าส่ง(๔) อาคารอยู่อาศัยประเภทอาคารขนาดใหญ่(๕) ห้องแถว หรือตึกแถว(๖) อาคารชุดตามกฎหมายว่าด้วยอาคารชุด(๗) หอพักตามกฎหมายว่าด้วยหอพักข้อ ๖ ภายในบริเวณที่ ๓ห้ามบุคคลใดก่อสร้างอาคาร ดังต่อไปนี้(๑) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๒)อาคารพาณิชยกรรมประเภทอาคารขนาดใหญ่ที่ไม่ใช่อาคารพาณิชยกรรมประเภทค้าปลีกค้าส่ง(๓) อาคารอยู่อาศัยประเภทอาคารขนาดใหญ่(๔) ห้องแถวหรือตึกแถว(๕) อาคารชุดตามกฎหมายว่าด้วยอาคารชุด(๖) หอพักตามกฎหมายว่าด้วยหอพักข้อ ๗ ภายในบริเวณที่ ๔ห้ามบุคคลใดก่อสร้างอาคาร ดังต่อไปนี้(๑) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๒) สุสานและฌาปนสถานตามกฎหมายว่าด้วยสุสานและฌาปนสถาน(๓) อาคารพาณิชยกรรมประเภทอาคารขนาดใหญ่ที่ไม่ใช่อาคารพาณิชยกรรมประเภทค้าปลีกค้าส่ง(๔) อาคารอยู่อาศัยประเภทอาคารขนาดใหญ่(๕) อาคารสถานสงเคราะห์หรืออาคารรับเลี้ยงเด็ก(๖) อาคารสถานสงเคราะห์หรือรับเลี้ยงคนชราข้อ ๘ ภายในบริเวณที่ ๕ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงานเว้นแต่โรงงานปรับคุณภาพของเสียรวมของชุมชนหรือโรงงานที่ประกอบกิจการโดยไม่ก่อเหตุรำคาญตามกฎหมายว่าด้วยการสาธารณสุข หรือไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ(๒) สถานที่บรรจุก๊าซ และสถานที่เก็บก๊าซและห้องบรรจุก๊าซตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่เก็บน้ำมันเชื้อเพลิงที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถาน(๖) อาคารพาณิชยกรรมประเภทอาคารขนาดใหญ่ที่ไม่ใช่อาคารพาณิชยกรรมประเภทค้าปลีกค้าส่ง(๗) อาคารอยู่อาศัยประเภทอาคารขนาดใหญ่(๘) ไซโลเก็บผลผลิตทางการเกษตร(๙) โรงกำจัดมูลฝอย(๑๐) โรงซื้อขายเศษวัสดุข้อ ๙ ภายในบริเวณพื้นที่ที่กำหนดตามข้อ๓ ห้ามบุคคลใดดัดแปลง หรือเปลี่ยนการใช้อาคารใด ๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ ข้อ ๕ ข้อ ๖ ข้อ ๗ และข้อ ๘ข้อ ๑๐ อาคารที่มีอยู่แล้วในพื้นที่ที่กำหนดตามข้อ๓ก่อนหรือในวันที่เทศบัญญัตินี้ใช้บังคับให้ได้รับการยกเว้นไม่ต้องปฏิบัติตามเทศบัญญัตินี้แต่ห้ามดัดแปลง หรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ ข้อ ๕ ข้อ ๖ ข้อ ๗ และข้อ ๘ข้อ ๑๑ อาคารที่ได้รับใบอนุญาตหรือใบรับแจ้งการก่อสร้าง ดัดแปลงหรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่เทศบัญญัตินี้ใช้บังคับ และยังก่อสร้าง ดัดแปลงหรือเปลี่ยนการใช้ไม่แล้วเสร็จ ให้ได้รับยกเว้นไม่ต้องปฏิบัติตามเทศบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ ๑๒ ให้นายกเทศมนตรีตำบลท่าลานรักษาการตามเทศบัญญัตินี้ประกาศณ วันที่ ๑๑ มกราคม พ.ศ. ๒๕๕๖กิตติพัฒน์แสงประดิษฐ์นายกเทศมนตรีตำบลท่าลาน[เอกสารแนบท้าย]๑. แผนที่ท้ายเทศบัญญัติเทศบาลตำบลท่าลาน เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในเขตเทศบาลตำบลท่าลานอำเภอบ้านหมอ จังหวัดสระบุรี พ.ศ. ๒๕๕๖(ดูข้อมูลจากภาพกฎหมาย)ปริยานุช/ผู้จัดทำ๒๕ มิถุนายน๒๕๕๖อุษมล/ผู้ตรวจ๒ กรกฎาคม ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๗๔ ง/หน้า ๖๒/๒๑ มิถุนายน ๒๕๕๖